

Službeni glasnik

OPĆINE ČEMINAC

|  |  |  |
| --- | --- | --- |
| **Godina XX** | **Čeminac, 27. veljače 2015.** | **Broj 2** |

S A D R Ž A J

**AKTI OPĆINSKOG VIJEĆA**

1. Izvješće Mandatne komisije o zamjeni vijećnika u

Općinskom vijeću Općine Čeminac ………………………………………………………………… 2

2. Izmjene Odluke o zaštiti socijalnog standarda

stanovništva Općine Čeminac ………………………………………………………………………… 3

3. Rješenje o imenovanju Povjerenstva za nabavu roba, radova i usluga

do vrijednosti na koje se ne primjenjuje Zakon o javnoj nabavi ……………………… 5

4. Suglasnost na imenovanje ravnateljice Dječjeg vrtića „Ivančica“ Čeminac……….6

5. Donošenje Odluke o izmjenama Odluke o komunalnoj naknadi……………………….7

Na temelju članka 48. stavka 4.točke 3. Statuta Općine Čeminac („Službeni glasnik“ Općine Čeminac broj:1/13) Mandatna komisija na svojoj sjednici održanoj dana 26. veljače 2015. godine, utvrđuje

**IZVJEŠĆE**

**o zamjeni vijećnika u Općinskom vijeću Općine Čeminac**

I.

Vijećnik Općinskog vijeća Općine Čeminac Tomislav Čulina izabran sa kandidacijske liste Hrvatske demokratske zajednice , podnio je dana 23. veljače 2015. godine ostavku na dužnost vijećnika Općinskog vijeća Općine Čeminac.

Dana 23. veljače 2015. godine stranka Hrvatska demokratska zajednica odredila je da će umjesto vijećnika Tomislava Čuline, dužnost vijećnika Općinskog vijeća Općine Čeminac obnašati Ilija Domazet iz Mitrovca, kandidat sa kandidacijske liste Hrvatska demokratska zajednica na izborima za Općinsko vijeće Općine Čeminac održanim 19. svibnja 2013. godine.

**II.**

Mandatna komisija utvrđuje da Ilija Domazet iz Mitrovca, Mitrovac 3a, započinje obnašati dužnost općinskog vijećnika u Općinskom vijeću Općine Čeminac.

Klasa:021-05/15-05/1

Urbroj:2100/05-03-15-2

Čeminac, 26.veljače 2015.

Predsjednik

Mandatne komisije

Ivan Žulj, v.r.

Temeljem članka 19. Zakona o lokalnoj i područnoj (regionalnoj) samoupravi (NN 33/01, 60/01, 106/03, 129/05, 109/07, 125/08, 36/09, 150/11, 144/12 i 19/13), članka 41. Zakona o socijalnoj skrbi (NN 157/13 i 152/14) i članka 29. Statuta Općine Čeminac ('Službeni glasnik' Općine Čeminac 1/13), Općinsko vijeće Općine Čeminac, na 11. sjednici održanoj dana 26. veljače 2015. godine, donosi

**ODLUKU O IZMJENI I DOPUNI**

**ODLUKE O ZAŠTITI SOCIJALNOG STANDARDA STANOVNIŠTVA OPĆINE ČEMINAC**

**Članak 1.**

Mijenja se članak 10. Odluke o zaštiti socijalnog standarda stanovništva Općine Čeminac, usvojene na 10. sjednici Općinskog vijeća Općine Čeminac, održanoj dana 31. siječnja 2015. godine, a koja je objavljena u 'Službenom glasniku' Općine Čeminac broj 1/15.

**Članak 2.**

U članak 10. Odluke o zaštiti socijalnog standarda stanovništva Općine Čeminac dodaje se treći stavak koji glasi:

'Pomoć za stanovanje dodjeljuje se za:

- troškove komunalne naknade u 100% iznosu

- troškove električne energije u iznosu od:

a) 80,00 kuna mjesečno za samca,

b) 120,00 kuna mjesečno za kućanstvo od 2 do 4 člana,

c) 160,00 kuna mjesečno za kućanstvo sa više od 4 člana.

- troškove najamnine za korisnike stambenih objekata u vlasništvu Republike Hrvatske u iznosu od 100,00 kuna mjesečno.'

**Članak 3.**

Izmijenjeni i dopunjeni članak 10. Odluke o zaštiti socijalnog standarda Općine Čeminac sada glasi:

Pravo na naknadu za troškove stanovanja priznaje se do polovice iznosa zajamčene minimalne naknade priznate samcu, odnosno kućanstvu.

Iznimno, u smislu čl. 42. Zakona o socijalnoj skrbi, moguće je odobriti naknadu u visini iznosa zajamčene minimalne naknade.

Pomoć za stanovanje dodjeljuje se za:

- troškove komunalne naknade u 100% iznosu

- troškove električne energije u iznosu od:

a) 80,00 kuna mjesečno za samca,

b) 120,00 kuna mjesečno za kućanstvo od 2 do 4 člana,

c) 160,00 kuna mjesečno za kućanstvo sa više od 4 člana.

- troškove najamnine za korisnike stambenih objekata u vlasništvu Republike Hrvatske u iznosu od 100,00 kuna mjesečno.

**Članak 4.**

Ova Odluka stupa na snagu osmog dana od dana objave u 'Službenom glasniku' Općine Čeminac, a primjenjuje se od dana stupanja na snagu Odluke o zaštiti socijalnog standarda Općine Čeminac objavljene u 'Službenom glasniku' Općine Čeminac broj 1/15.

KLASA: 550-01/15-01/1

URBROJ:2100/05-03-15-4

U Čemincu,26. veljače 2015.godine

Predsjednik

Općinskog vijeća

Mario Kralj, v.r.

Temeljem članka 29. Statuta Općine Čeminac ("Službeni glasnik" Općine Čeminac broj: 1/13), Općinsko vijeće Općine Čeminac na 11. sjednici održanoj dana ­­­26. veljače 2015. godine, donosi

**R J E Š E N J E**

**o imenovanju predsjednika i članova Povjerenstva za nabavu roba, radova i usluga**

**do vrijednosti na koje se ne primjenjuje Zakon o javnoj nabavi**

I.

U Povjerenstvo za nabavu roba, radova i usluga do vrijednosti na koje se ne primjenjuje Zakon o javnoj nabavi imenuju se:

1. Verica Tomić, predsjednik

2. Ivana Sušac , član

3. Ljiljana Bajčinovci, član.

II.

Ovo Rješenje stupa na snagu danom donošenja, a objavit će se u ''Službenom glasniku'' Općine Čeminac.

Klasa: 406-01/14-01/5

Ur.broj: 2100/05-03-15-01/3

U Čemincu, 26. veljače 2015.

Predsjednik

Općinskog vijeća

Mario Kralj, v.r.

Općinsko vijeće Općine Čeminac, na svojoj 11. sjednici, održanoj 26. veljače 2015. godine, daje

**SUGLASNOST**

da se za ravnateljicu Dječjeg vrtića 'Ivančica' Čeminac imenuje Marina Tučkar, dosadašnja v.d. ravnateljica narečenog Dječjeg vrtića.

Marina Tučkar dužnost ravnateljice Dječjeg vrića 'Ivančica' Čeminac preuzima s danom 02. ožujka 2015. godine.

KLASA:601-02/15-01/3

URBROJ:2100/05-03-15-2

Predsjednik

Općinskog vijeća

Mario Kralj, v.r.

Temeljem članka 22. Zakona o komunalnom gospodarstvu (Narodne novine broj 26/03, 82/04, 110/04, 178/04, 38/09, 79/09, 153/09, 49/11, 84/11, 90/11, 144/12, 94/13, 153/13 i 147/14) i članka 29. Statuta Općine Čeminac ('Službeni glasnik' Općine Čeminac broj 1/13), Općinsko vijeće Općine Čeminac na 11. sjednici, dana 26. veljače 2015. godine, donosi

**ODLUKU O IZMJENI I DOPUNI**

**ODLUKE O KOMUNALNOJ NAKNADI**

**Članak 1.**

Mijenja se članak 19. Odluke o komunalnoj naknadi usvojene na 9. sjednici Općinskog vijeća Općine Čeminac održanoj dana 29. prosinca 2014. godine, a koja je objavljena u 'Službenom glasniku' Općine Čeminac broj 8/14.

**Članak 2.**

Članak 19. sada glasi:

PRAVNE OSOBE komunalnu naknadu plaćaju tromjesečno, i to:

- za I. kvartal do 20.02. tekuće godine,

- za II. kvartal do 10.05. tekuće godine,

- za III. kvartal do 10.07. tekuće godine,

- za IV. kvartal do 10.11. tekuće godine.

Na zakašnjele uplate plaća se zakonska zatezna kamata.

**Članak 3.**

Ova Odluka stupa na snagu osmog dana od dana objave u 'Službenom glasniku' Općine Čeminac, a primjenjuje se od dana objave Odluke o komunalnoj naknadi objavljene u 'Službenom glasniku' Općine Čeminac broj 8/14.

KLASA: 363-03/14-01/7

URBROJ: 2100/05-03-15-5

U Čemincu, 26. veljače 2015. godine

Predsjednik

Općinskog vijeća

Mario Kralj, v.r.

**Izdaje: Općina Čeminac**

**Za izdavača: dr.Zlatko Pinjuh, spec.hitne medicine - Općinski načelnik Općine Čeminac**

**Tisak: Općina Čeminac**